armvectores/hy_wikipedia_2023 huggingface dataset:
Կրամպուս (ֆիլմ)

Կրամպուս(անգլ.՝ Krampus), սցենարիստ և ռեժիսոր Մայքլ Դոգերտիի, Տոդ Քեյսիի և Զեկա Շիլդսի ամերիկյան կատակերգությունը։ Ֆիլմում նկարահանվել են Ադամ Սքոթը, Տոնի Կոլետը, Դեվիդ Կոկները, Էլիսոն Տոլմանը, Կոնչատա Ֆերելը, Էմջեյ Էնտոնին, Սթեֆանիա Օուենը և Կրիստա Շտադլերը։ Ռելիզը ԱՄՆ-ում նախատեսված էր 2015 թվականի դեկտեմբերի 4-ին Universal Studios կինոընկերության կողմից։ Ռուսաստանում այն սպասվում էր 2016 թվականի հունվարի 1-ին։


== Սյուժե ==
Ամանորի նախօրե։ Շուտով դուռը կթակի Սանտա Կլաուսը․․․․Բայց ոչ այս անգամ։ Մաքսի ոչ այնքան օրինակելի ընտանիքը խախտել է սրբազան կանոնը՝ կռվել է Ամանորի նախօրեին։ Շուտով նրանց մոտ կհայտնվի Կրամպուսը իր հրեշների խմբով, որը պատժում է քմահաճ ու չենթարկվող երեխաներին։ Եվ կսկսվի քաոս։


== Դերերում ==


== Արտադրություն ==
Ֆիլմի ռեժիսորը՝ Մայքլ Դոգերտին, նաև 2007 թվականին նկարահանված «Դրամապանակ կամ կյանք» մուլտֆիլմի հեղինակն է։ Ֆիլմի համասցենարիստներն են Տոդ Կեյսին և Զեկ Շիլդսը, իսկ պրոդյուսերի դերում հանդես են եկել Թոմաս Տուլը, Ջոն Ջանշին և «Legendary Pictures»-ից Ալեքս Գարսիան։ Սկզբնապես ֆիլմի թողարկումը նախատեսել էին 2015 թվականի նոյեմբերի 25-ին, բայց հետո տեղափոխեցին 2015 թվականի դեկտեմբերի 4-ին։ Ինչպես հայտնում է DreadCentral.com կայքը, «Կրամպուս»-ը նկարահանվել է նույն ոճով, ինչ «Դրամապանակ կամ կյանք»-ը, իսկ թեմատիկան ամանորյա է։ 2014 թվականի նոյեմբերի 21-ին իրենց մասնակցությունը ֆիլմում հաստատել են Էլիսոն Տոլմաը և Էմջեյ Էնթոնին։ 2015 թվականի մարտի 3-ին նրանց են միացել նաև Ադամ Սքոթը և Տոնի Կոլետը։ Հիմանկան նկարահանումները սկսվել են 2015 թվականի մարտի 12-ին։


== Լրացուցիչ փաստեր ==
Ֆիլմի սյուժեի հիմքում ընկած է ալպիական տարածաշրջանի հնագույն լեգենդ, ըստ որի՝ գոյություն ունի Սանտա Կլաուսի հակապատկերը, Ամանորի չար ոգի Կրամպուսը, որը ուղեկցում է Սանտային և պատասխանատու է չարաճճի երեխաներին պատժելու համար։ Հատուկ դրա համար նա կրում է կեչափայտից պատրաստված փոքրիկ ճիպոտներ։ Առանց Կրամպուսի ալպիական ոչ մի շրջանում ամանորյա միջոցառումներն ու փառատոններ չեն անցկացվում։
Մայքլ Դոգերտին բնութագրում է ֆիլմը որպես ամանորյա, սարսափելի ու սենտիմենտալ միաժամանակ։
Ֆիլմի հատուկ էֆեկտները պատրաստել են «Weta Workshop» և «Weta Digital» ստուդիաները, որոնք աշխատել են նաև «Հոբիթ» և «Մատանիների տիրակալը» ֆիլմերի վրա։


== Ծանոթագրություններ ==


== Արտաքին հղումներ ==
«Կրամպուս» ֆիլմը Internet Movie Database կայքում
Կուբելյես

Կուբելյես  (կատ.՝ Cubelles), մունիցիպալիտետ Իսպանիայում։ Մտնում է Բարսելոնա պրովինցիայի մեջ՝ Կատալոնիա ինքնավար համայնքում։ Գտնվում է Գարաֆ շրջանում։ Զբաղեցնում է 13,67 կմ² մակերես։ Բնակչությունը կազմում է 13995 մարդ (2010 թվական)։


== Ծանոթագրություններ ==


== Արտաքին հղումներ ==
Պաշտոնական կայք (իսպ.)
Informació de la Generalitat de Catalunya Archived 2007-09-29 at the Wayback Machine. (իսպ.)
Informació del Institut d'Estadística de Catalunya (իսպ.)
www.cubelles.com (իսպ.)
Patrimoni històricartístic de Cubelles (իսպ.)
Սուրբ Մարտինի եկեղեցի (Գրոնինգեն)

Սուրբ Մարտինի եկեղեցի, եկեղեցի Նիդերլանդների Գրոնինգեն քաղաքում։ Վերջինիս կենտրոնական հրապարակը գտնվում է եկեղեցու դիմաց։
Եկեղեցին նվիրված է Սուրբ Մարտինին (316-397), Ուտրեխտի եպիսկոպոսարանի հովանավորին (եպիսկոպոսարանը երկար ժամանակ պատկանում էր Գրոնինգենին)։ Լեգենդի համաձայն, Մարտինը մի անգամ իր թիկնոցի կեսը տվել է աղքատին, մեկ այլ վարկածի համաձայն, նա ասպետ էր, որն իր սուրը օգտագործել է, որպեսզի թիկնոցը բաժանի երկու մասի։ Սուրբ Մարտինի օրն է համարվում նոյեմբերի 11-ը։


== Եկեղեցու պատմություն ==

Այս վայրում առաջին քարե եկեղեցին կառուցվել է մոտավորապես 1000 թվականին։ Այն պատրաստված է եղել տուֆից։
12-րդ դարի սկզբին այս տարածքում արդեն գոյություն ուներ մեծ եկեղեցի, որը կառուցված էր ռոմանագոթական ճարտարապետության ոճով։ Այն իրենից ներակայացնում էր եռանավ կառույց, որի հատակագիծը լատինական խաչ էր՝ երեք աբսիդներով, ցածր նավերով և բարձր երգչախմբային տաղավարով։ Այս կառույցի հետքերը դեռևս տեսանելի են հյուսիսային և հարավային պատերին։
Սկզբում եկեղեցու աշտարակը առանձնացված էր եկեղեցու շենքից, սակայն 1468 թվականին շինարարական աշխատանքների ժամանակ այն փլվել է և կրկին վերականգնվել 1470-1550 թվականներին։ Այնուհետև, եկեղեցու շենքը ընդարձակելուց հետո, աշտարակը կցված էր դրան։
1627 թվականին աշտարակի վերնաշենքը փայտով կառուցելուց հետո, բարձրությունը դարձավ 97 մ։ Բարենպաստ տնտեսական իրավիճակը և շինարարական սարքավորումների առաջընթացը թույլ տվեց բարձր պատուհաններ բացել, ինչն ավելի շատ լուսավորեց շենքը, և այն գոթական կառույցի տեսք ստացավ։


=== Երգչախումբ ===

Վերականգնման աշխատանքների ժամանակ երգչախումբը և կենտրոնական նավը վերականգնվել են, ստանալով 1460 թվականի տեսքը։ Ավելի ուշ կատարվել են փոփոխություններ, և վերականգնվել են ռոմանագոթական ճարտարապետական ոճի տարրերը։
Պատերին տեղ են գտել նկարներ, որոնք նկարվել են 1545 թվականին անհայտ վարպետի կողմից։ Դրանցում արտացոլված է Քրիստոսի կյանքը։


=== Երգեհոն ===
Եկեղեցու առաջին երգեհոնը տեղադրվել է 1480 թվականին հումանիստ Ռուդոլֆ Ագրիկոլայի խորհրդատվությամբ և մասնակցությամբ։
Երգեհոնն իր վերջնական տեսքը ձեռք է բերել 18-րդ դարում, երբ այն ընդլայնվեց Արփ Շնիտգերի, նրա որդու, Ֆրանց Կասպարի և Ալբերտուս Հինստցի ջանքերով։
1984 թվականին երգեհոնը բերվել է 1740 թվականի տեսքի։ Այժմ ունի 53 ստեղն և կազմված է 3500 խողովակներից։ Այն հյուսիային եվրոպական խոշորագույն գործիքներից մեկն է։


=== Ժամանակակից օգտագործում ===
Ներկայումս եկեղեցու տարածքը օգտագործվում է ոչ միայն կիրակնօրյա եկեղեցական պատարագների համար, այլ նաև որպես տարբեր հանրային նշանակության տոնակատարությունների դահլիճ։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Martinikerk, official website
Page sur le site des Rijksmonumenten Archived 2016-03-03 at the Wayback Machine.
Fallin’ Light

Fallin' Light, հարավկորեական գըրլ բենդ GFriend—ի առաջին ճապոնական ստուդիական ալբոմը։ Այն թողարկվել է 2019 թվականի նոյեմբերի 13-ին` King Records-ով։ Ալբոմը պարունակում է տասնմեկ երգ, այդ թվում նաև  «Fallin' Light (Tenshi no Hashigo)» սինգլը։


== Կոմերցիոն հաջողություն ==
Ալբոմը հասել է մաքսիմում յոթերորդ հորիզոնականին` ալբոմների Oricon չարթում։


== Թրեք լիստ ==


== Չարթեր ==


== Ծանոթագրություններ ==
Քոզօլուք

Քոզօլուք, գյուղ Արևմտյան Հայաստանում, Կիլիկիայի Ադանայի նահանգում։ Գտնվում էր Ադանա քաղաքի մոտակայքում, ծառախիտ, զովասուն վայրում։


== Աշխարհագրություն ==
Ուներ փարթամ այգիներ և հատկապես հայտնի էր ընկուզով։


== Բնակչություն ==
1909 թվականին ուներ 70 տուն հայ բնակիչ։


== Տնտեսություն ==
Բնակչության հիմնական զբաղմունքը երկրագործություն, անասնապահություն, առևտուրն ու այգեգործությունն էր։


== Պատմամշակութային կառույցներ ==
Քոզօլուքն ուներ Ս․ Սարգիս անունով հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Յուխիմովկա

Յուխիմովկա (ուկրաիներեն՝ Юхимівка), գյուղ Ուկրաինայի Վիննիցայի մարզի Շառգորոդի շրջանում։
2001 թվականի տվյալներով Յուխիմովկա գյուղում բնակվում էր 1 211 մարդ։ Բնակավայրը զբաղեցնում է 24 կմ² տարածք։ Բնակչության խտությունը կազմում էր 50,46 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արթուր Գֆի

Արթուր Գֆի (ֆր.՝ Artus Gouffier, duc de Roannez կամ duc de Rouannais, 1627 - հոկտեմբերի 4, 1696(1696-10-04), Մերի սյուր Սեն), Պուատոյի նահանգապետ, վերջին դուքս դե Ռոաննե Գֆիերի դինաստիայից, Բլեզ Պասկալի ամենամոտ ընկերներից մեկը։


== Կենսագրությունը ==

Անրի Գֆիերի որդին, մարքիզ Բուասի, կոմս Մոլեվրի (1605—24 օգոստոսի 1639) և Անն-Մարի Պեր (մահացել է 1676)։ Տասնհինգ տարեկանում իր պապ Լուի Գիֆերից ժառանգել է Ռոհաննայի դուքս բարձր կոչումը (1575—1642)։ Ծառայել է բանակում, 1649 թվականին նշանակվել է բանակի մարշալ (ֆրանսիական Maréchal de camp - բրիգադայի գեներալ)։ 1651 թվականին նա ստանում է Պուատոյի նահանգապետի պաշտոնը։ Այդ տարածքում է գտնվում նրան պատկանող հողերի մեծ մասը և դքսի նստավայր-Ուարոնի դղյակը (ֆր.՝ Château d’Oiron)։ 1654 թվականին Լյուդովիկ XIV թագադրման արարողակարգին դուքսը կրում է թագավորի դաշույնը։
1652 թվականին ծանոթանում է Բլեզ Պասկալի հետ։ Դքսի և գիտնականի միջև ստեղծվում է ընկերական փոխհարաբերություններ, որը կապված էր ընդհանուր հետաքրքրություններով՝ չնայած պապի  հակաաստվածային ոգով դաստիարակությանը, դե Պուանան, այնուամենայնիվ, հետաքրքրվում էր կրոնի հարցերով։ Նա հրապուրված էր նաև մաթեմատիկայով։ Պասկալը հաճախ էր հյուրընկալվում դքսի տանը, որտեղ նրա համար հատուկ սենյակ էր առանձնացված։
Դուքս դե Պուանան եղել է Պուատի ճահիճների չորացման ընկերության բաժնետեր, որտեղ և ներգրավել էր Պասկալին։ Իր ընկերոջ, գիտնական դոկտոր դե Ռոհանայի ազդեցությամբ զբաղվել է Յանսենիզմի գաղափարներով և փոխել իր կյանքի ձևը։ Նա հրաժարվել է հարուստ Ժառանգորդ օրիորդ դե Մեսմի հետ ամուսնությունից և պատրաստվում էր դառնալ Պոր֊Ռոյալյայի ճգնավոր, զրկելով իրեն նահանգապետի լիազորություններից։ Նման փոփոխությունները դքսի ընտանիքում հավանության չարժանացան, իսկ ինքը՝ Պասկալը դրա հետևանքով քիչ էր մնում կյանքից զրկվեր։ Մի անգամ դքսի տան իր սենյակ է ներխուժում դաշյունով ծառան։ Գիտնականին մահից փրկում է միայն այն, որ այդ օրը նա հեռանում է տնից ավելի վաղ, քան անում էր միշտ։
1658 թվականին դուքս դե Պուանան համոզում է Պասկալին, որն այդ ժամանակ հեռացվել էր գիտական գործունեությունից և չէր պատրաստվում հրապարակել իր հայտնագործությունները՝ խնդրի լուծումները կապված ցիկլոիդների հետազոտման հետ, անցկացնելով մրցույթ մաթեմատիկների միջև կոմպլեքս խնդիրների լուծման հետ կապված։
1662 թվականին գլխավորում է Փարիզի ձեռնարկությունը` էժան հանրային կառքերի շարժման տեղափոխման գործով (ծածկակառքերը հետագայում ստացել են հանրակառքեր անվանումը), որի ստեղծման գաղափարը տվել է Պասկալը։
Պասկալի մահից հետո 1662 թվականին Պուանան փորձում է հրատարակել նրա փիլիսոփայական աշխատությունները։ Իր քրոջ Շառլոտայի օգտին նա հրաժարվում է դքսի կոչումից (1667), որն դավաճանել  էր(1667) իր ամուսնուն՝ Ֆրանսուա դե լա Ֆեյյադին, հայտնի զորահրամանատարի հորը։


== Գրականություն ==
Тарасов, Борис Николаевич. Блез Паскаль. — М.: Молодая гвардия, 1979. — 334 с. — 100 000 экз.


== Ծանոթագրություններ ==


== Արտաքին հղումներ ==
Гербы герцогов де Роанне Archived 2018-11-13 at the Wayback Machine.
Վալերի Սուխին

Վալերի Սուխին (ռուս.՝ Валерий Яковлевич Сухин, հունիսի 18, 1941(1941-06-18), Մոսկվա, ԽՍՀՄ - օգոստոսի 15, 2004(2004-08-15)), խորհրդային և ռուսական դիվանագետ։


== Կենսագրություն ==
Ավարտել է Մոսկվայի Մ․ Լոմոնոսովի անվան պետական համալսարանի Արևելյան լեզուների ինստիտուտը (1965) և ԽՍՀՄ ԱԳՆ Դիվանագիտական ակադեմիային կից ղեկավար դիվանագիտական կադրերի կատարելագործման դասընթացներ (1987)։ Դիվանագիտական գործունեությամբ սկսել է զբաղվել 1969 թվականից։ Տիրապետում է արաբերեն, անգլերեն և ֆրանսերեն լեզուներին։ Պատմական գիտությունների թեկնածու։

1987 թվականի ապրիլի 17-ից-1992 թվականի դեկտեմբերի 31-ը՝ Սուդանում ԽՍՀՄ արտակարգ և լիազոր դեսպան։
1992-1998 թվականներին՝ ՌԴ ԱԳՆ հատուկ հանձնարարություններով դեսպան։
1993 թվականի սեպտեմբերի 30-ից-1997 թվականի սեպտեմբերի 19-ը՝ Ռուսաստանի պատվիրակության ղեկավարը Տաջիկստանի հետ բանակցություններում։
1998 թվականի հունվարի 12-ի ց-2003 թվականի հունվարի 21-ը՝ Մավրիտանիայում Ռուսաստանի արտակարգ և լիազոր դեսպան։Մահացել է օգոստոսի 15-ին։ Թաղված է Մոսկվայի Դոնսկի գերեզմանատանը։
Ամուսնացած է։ Ունի դուստր։


== Դիվանագիտական աստիճան ==
Արտակարգ և լիազոր դեսպան (1990 թվականի օգոստոսի 10)


== Ծանոթագրություններ ==


== Արտաքին հղումներ ==
Կենսագրությունը Ռուսաստանի ԱԳՆ կայքում
Կենսագրությունը ռազմաքաղաքական հետազոտությունների կենտրոնի կայքում
Պրաիտորի

Պրաիտորի  կամ Պրետորի (հուն․՝ Πραιτώρι), գյուղ Կիպրոսի Հանրապետության Պաֆոսի շրջանում։ Տեղակայված է Կեդարես քաղաքից 2 կմ դեպի հյուսիս։ Գյուղը նաև հնագիտական պեղումների վայր է։ Գյուղի փոստային ինդեքսը 6214 է։


== Բնակչություն ==
Ըստ 2001 թվականի տվյալների գյուղի բնակչությունը կազմել է 50 մարդ։


== Ժողովրդագրություն ==


== Ծանոթագրություններ ==
Ջիմ Փրայս

Ջեյմս «Ջիմ» Փրայս (անգլ.՝ James E. "Jim" Price, նոյեմբերի 27, 1949(1949-11-27), Russellville, Կենտուկի, ԱՄՆ), ամերիկացի պրոֆեսիոնալ բասկետբոլիստ։


== Խաղացողի կարիերա ==
Խաղացել է խաղարկողի դիրքում։ Սովորել է Լուիսվիլի համալսարանում։ 1972 թվականի NBA դրաֆթի ժամանակ ընտրվել է «Լոս Անջելես Լեյքերս» ակումբի կողմից՝ 16-րդ համարի ներքո։ Հետագայում հանդես է եկել «Միլոուքի Բաքս», «Բուֆալո Բրեյվզ», «Դենվեր Նագեթս» և «Դետրոյթ Փիստոնս» ակումբների կազմում։ NBA-ում, ընդհանուր առմամբ, անցկացրել է 7 մրցաշրջան։ Մեկ անգամ մասնակցել է NBA բոլոր աստղերի խաղին (1975)։ Ընդգրկվել է NBA սկսնակների առաջին հավաքականի մեջ (1973): 1974 թվականին ընդգրկվել է NBA բոլոր աստղերի պաշտպանության երկրորդ հավաքականի մեջ։ 1972 թվականին ընդգրկվել է NCAA երկրորդ համաամերիկյան հավաքականի մեջ։ NBA կարիերայի ընթացքում, ընդհանուր առմամբ, խաղացել է 510 խաղ, որոնցում հավաքել է 5088 միավոր (10,0 մ/խ), կատարել 1566 անդրադարձ, 1886 փոխանցում, 724 խլում և 126 բլոկշոտ։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ Օֆ ===


== Ծանոթագրություններ ==


== Արտաքին հղումներ ==
Վիճակագրությունը NBA.com կայքում(անգլ.)
Ռինգշտրասե

Ռինգշտրասե (գերմ.՝ Ringstraße) Վիեննայի խոշոր փողոցներից, ներքին քաղաքի գլխավոր թաղամասերից։


== Պատմություն ==
Ռինգշտրասե քաղաքի դիմաց գտնվում է Վիեննայի դարպասները, որը կառուցվել է XIII դարում և վերանորոգվել է 1529 թվականին։ Քաղաքը իր պաշտպանությունը վերջնականապես կորցրեց XVIII դարումի վերջին, 1848 թվականի հեղափոխությունը տեղիք տվեց էական փոփողությունների։ Քաղաքի արվարձանները կցված էին Վիեննային և նրա շրջանները դարձան երկու իններորդ մասը։ Այդ ժամանակ քաղաքի ներսում իրադրությունը ակտիվացավ։1857 թվականին Ֆրանս Յոզեֆ I-ը թողարկել է հրամանագիր «Դա է իմ կամքը» (Es ist Mein Wille) անունով, որով հանձնարարել է ապամոնտաժել քաղաքի պատերը և լցնել փոսերը։ Բացի այդ, այս հրամանագրով հանձնարարել է Ռինգշտասի նոր չափսերը գտնվելու վայրը և գործառույթը շենքերի վրա։ Որպես բուլվար շենքի միտք, և միջոց վեհության Գաբսբուրգի և Ավստրիական կայսրություններն են։ Ավելին գործնական կողմից, Ռինգշտրասի ստեղծումը կապված էր Նապոլեոն III-ին պատճենելու փորձ անելու հետ, որի ստեղծումը Փարիզի պուրակներում ցուցադրվել է, որ նման լայն փողոցներում թույլ չեն տալիս հեղափոխականններին կառուցել բարիկադներ։ Հետագա տարիներին Ռինգշտրասում կառուցվել են բազմաթիվ հոյակապ մասնավոր և հասարակական շենքեր։


== Փողոցի կառուցվածքը ==
Ռինգշտասը բաղկացած է մի քանի բաժիններից և շրջապատում է քաղաքի կենտրոնը գրեթե բոլոր կողմերից, բացի հյուսիս-արևելքից, որտեղ  զբոսնել է Ֆրանս Յոզեֆը(Franz-Josefs-Kai) ժամացույցի սլաքի ուղղությամբ։


== Փողոցի այն բաժինները որտեղ զբոսնել է Ֆրանս Յոզեֆը ==
Շոտենռինգ
Ունիվերզինգ
Բժիշկ-Կարլ-Ռեններ-Ռինգ
Բուրգռինգ
Օպերնռինգ
Կերնտներ Ռինգ
Շուբերտռինգ
Պարկռինգ
Շտուբենռինգ
Տրուդովոե (այլ կիրառումներ)

Տրուդովոե, կարող է վերաբերել՝

Տրուդովոե - ավան, Ուկրաինայի Վիննիցայի մարզի Պեսչանկայի շրջանում
Տրուդովոե - գյուղ, Ուկրաինայի Դոնեցկի մարզի Մարյինի շրջանում
Տրուդովոե - գյուղ, Ուկրաինայի Դոնեցկի մարզի Վոլնովախսկի շրջանում
Տրուդովոե - գյուղ, Ուկրաինայի Ժիտոմիրի մարզի Չեռվոնոարմեյսկի շրջանում
Տրուդովոե - գյուղ, Ուկրաինայի Խմելնիցկիի մարզի Կրասիլովի շրջանում
Տրուդովոե - գյուղ, Ուկրաինայի Ղրիմի Ինքնավար Հանրապետության Սակիի շրջանում
Տրուդովոե - գյուղ, Ուկրաինայի Ղրիմի Ինքնավար Հանրապետության Սիմֆերոպոլի շրջանում
Տրուդովոե - գյուղ, Ուկրաինայի Նիկոլաևի մարզի Բաշտանկայի շրջանում
Տրուդովոե - գյուղ, Ուկրաինայի Նիկոլաևի մարզի Վոզնեսենսկի շրջանում
Տրուդովոե - գյուղ, Ուկրաինայի Սումիի մարզի Պուտիվիլի շրջանում
Ունիպիհա

Ունիպիհա (էստ․՝ Unipiha), գյուղ Էստոնիայի Տարտումաա նահանգի Նիո շրջանում։
2011 թվականի տվյալներով գյուղում բնակվում էր 72 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բառինչ Վերին

Բառինչ Վերին, գյուղ Արևմտյան Հայաստանում, Բիթլիսի վիլայեթի Խարզանի գավառակում։


== Բնակչություն ==
XX դարի սկզբին ուներ 60 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ջորջիա (երգչուհի)

Ջորջիա Ռոուզ Հարիեթ Բարնս (անգլ.՝ Georgia Rose Harriet Barnes; փետրվար 1990, Լոնդոն, Միացյալ Թագավորություն), առավել հայտնի է որպես Ջորջիա (անգլ.՝ Georgia), անգլիացի երաժշտական պրոդյուսեր, երգերի հեղինակ, երգչուհի և երաժիշտ։ 
Նա Leftfield խմբի համահիմնադիր Նիլ Բարնսի դուստրն է։ 
Նա սկսել է իր կարրիեան հարվածայիններ նվագելով այնպիսի արտիստների համար, ինչպիսիք են Kwes-ը և Քեյթ Թեմփեսթը։ Հետագայում նա նաև սկսել է երգել, 2015 թվականին թողարկելով իր դեբյուտային ստուդիական ալբոմը՝ «Georgia»-ն։ Նրա երկրորդ ստուդիական ալբոմը՝ «Seeking Thrills»-ը թողարկվել է 2020 թվականի հունվարին։
Ջորջիան պայմանագիր է կնքել Domino լեյբլի հետ։ 2018 թվականի նա թողարկել է «Started Out» երգը։ 2019 թվականին նա հանդես է եկել Գլասթոնբերի փառատոնին և հաղթել Անկախ երաժշտության միության «One to Watch» մրցանակը՝ BBC Music Introducing-ի հետ համագործակցությամբ։
Vice-ը նկարագրել է նրա երաժշտությունը որպես «էյֆորիկ, ուշ գիշերվա պար», իսկ նրա 2015 թվականի «Georgia» ալբոմը համեմատվել է Միսի Էլիոթի և MIA-յի հետ։ Futuremag Music-ից Սին Թայլերին տված հարցազրույցում, Ջորջիան ասել է իր 2019 թվականին թողարկված «About Work the Dancefloor» սինգլի մասին․ «Ես ստեղծել եմ այս երգը Բեռլինում մի քանի ակումբներում պարելուց հետո, և հասկացել եմ, թե որքան կարևոր են պարերը մարդկանց համար՝ առօրյա գործունեությունից թեթևացում հաղորդելու համար»։


== Վաղ տարիներ ==
Ջորջիա Ռոուզ Հարիեթ Բարնսը ծնվել է Լոնդոնում։ Ջորջիան ֆուտբոլիստ էր, ով խաղացել է Queens Park Rangers W.F.C. և Arsenal W.F.C. թիմերի երիտասարդական կազմերում։ Նա թողել է ֆուտբոլն իր մարզչի մահվանից հետո։
Բարնսը հաճախել է BRIT School-ը, որտեղ սկսել է հարվածայիններ նվագել։


== Անձնական կյանք ==
2019 թվականի հարցազրույցում Billboard-ի հետ, Բարնսը քննարկել է իր որոշումը թողնել ալկոհոլը և դառնալ վեգան։


== Սկավառակագրություն ==


=== Ստուդիական ալբոմներ ===


=== Սինգլներ ===


=== Որպես հյուր ===


== Մրցանակներ և անվանակարգեր ==


== Ծանոթագրություններ ==
Ակնախաղ

Ակնախաղ, լեռնագագաթ Գեղարքունիքի մարզում, Արեգունի լեռների կենտրոնական մասում, Խաղկան գետի ձախափնյակում, Արտանիշ գյուղից 2,5 կմ հյուսիս։ Բարձրությունը 2472 մ է։


== Ծանոթագրություններ ==
Ֆոռնո դի Ձոլդո

Ֆոռնո դի Ձոլդո (իտալերեն՝ Forno di Zoldo), կոմունա Իտալիայում։ Գտնվում է Վենետո մարզում՝ Բելունո գավառում։
Բնակչությունը կազմում է 2878 մարդ, բնակչության խտություն՝ 36 մարդ/կմ²։ Զբաղեցնում է 79 կմ² մակերես։ Փոստային ինդեքս՝ 32012։ Հեռախոսային կոդ՝ 0437։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Ինդան

Ինդան (2,3-դիհիդրոինդեն, հիդրինդեն), ցիկլոալկանների և արոմատիկ միացությունների դասերին պատկանող ածխաջրածին։


== Ֆիզիկական հատկություններ ==
Ինդանը իրենից ներկայացնում է անգույն յուղանման հեղուկ, որի հալման ջերմաստիճանը` −51 °C, եռման ջերմաստիճանը` 176°С, չի լուծվում ջրում, բայց խառնվում է էթանոլի և դիէթիլ եթերի հետ։


== Քիմիական հատկություններ ==
Հիմնային միջավայրում ինդանը օքսիդանում է կալիումի պերմանգանատով մինչև ֆթալաթթու։ 470-530оC քրոմի օքսիդով ինդանի դեհիդրումից առաջանում է ինդեն։ Ինդանը պլատինե կատալիզատորով հիդրելուց առաջացնում է 1-մեթիլ-2-էթիլբենզոլ։
Ինդանը ռեակցվում է բրոմի հետ առաջացնելով 4-բրոմինդան և 5-բրոմինդան։
Կոնցենտրիկ ծծմբական թթվով ինդանը ենթարկվում է սուլֆատացման առաջացնելով ինդան-5-սուլֆոթթու։ Քլորսուլֆոնային թթուն ինդանին փոխարկում է ինդան-4- և ինդան-5-սուլֆոքլորիդների խառնուրդի։


== Ածանցյալներ ==
Ինդանի ածանցյալներ կարող են առաջանալ ազդելով մեթիլացնող ագենտներով ինդանի ցիկլերի վրա։ Հնարավոր է նաև այլ ածանցյալների ստացում դիէթիլֆթալատի և էթիլացետատի համակցված ազդեցությամբ նատրիումի և էթանոլի ներկայության պայմաններում։
Ինդանը կատալիտիկ ռեակցիայով կարող է փոխակերպվել քսիլոլի։


== Տարածվածություն ==
Ինդանը հայտնաբերվել է քարածխային հանքում (0,1%), ինչպես նաև նավթի նավթալինային ֆրակցիայում (0,9%)։


== Ստացում ==
Ինդան ստանում են 200оС մանրադիսպերս նիկելով ինդենի հիդրումից։


== Կիրառություն ==
Ինդանը ելանյութ է հանդիսանում 2-, 4- և 5-ինդանոլների սինթեզի համար, որոնք օգտագործվում են դեղերի արտադրության մեջ։


== Ծանոթագրություններ ==


== Գրականություն ==
Кнунянц И. Л., Химическая энциклопедия, 1990
Աստերոիդների ցանկ (100601-100700)

Աստերոիդների ցանկ (100501-100600)  • Աստերոիդների ցանկ  • Աստերոիդների ցանկ (100701-100800)
 Աստերոիդների ցանկ (100501-100600)  • Աստերոիդների ցանկ  • Աստերոիդների ցանկ (100701-100800)
Կուգոեյսկի (Զերնոգրադի շրջան)

Կուգոեյսկի (ռուս.՝ Кугоейский), գյուղակ (խուտոր) Ռուսաստանի Դաշնության Ռոստովի մարզի Զերնոգրադի շրջանում։ Մտնում է Գուլյայ-Բորիսովսկի գյուղական համայնքի կազմի մեջ։
Օրյուշկա (Նեմդայի վտակ)

Օրյուշկա (ռուս.՝ Орьюшка), գետ Ռուսաստանում, հոսում է Կիրովի մարզում Մարի Էլ Հանրապետությունում։ Գետաբերանը տեղակայված է Նեմդա գետի ձախ ափին՝ 102 կմ հեռավորության վրա։ Գետի երկարությունը 10 կմ է։
Գետի ակունքը գտնվում է Նովոտորյալսկի շրջանում Մարի Էլ հանրապետության սահմանի մոտակայքում Կիրովի մարզում, Նորի Տորյալ գյուղից 18 կմ հյուսիս։ Գետը հոսում է հարավ-արևելք և արևելք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Կամա, գետի ենթաավազանը՝ Կամից մինչև Սպիտակ գետի վտակները։ Գետի ավազանը՝ Կամա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ - 10010300412111100037372
Կոդը ըստ հիդրոլոգիական հետազոտության (ՌԴ) - 111103737
Ավազանի կոդը - 10.01.03.004
Ծավալի համարը ըստ ՌԴ-ի - 11
Թողարկումը ըստ ՌԴ-ի - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Քարնս շրջան (Տեխաս)

Քարնս շրջան (անգլ.՝ Karnes County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 1.942 կմ² է, բնակչությունը՝ 15.446 մարդ (2000 թ. տվյալներով)։ Շրջկենտրոնն է Քարնս Սիթի բնակավայրը։ Կազմավորվել է 1854 թ.։
(12714) Ալկիմոս

(12714) Ալկիմոս (հին հունարեն՝ Αλκιμος), աստերոիդ աստերոիդների հիմնական գոտում։ Այս երկնաքարը հայտնաբերվել է 1991 թվականի ապրիլ 15-ին, ամերիկացի աստղագետներ Կարոլին և Յուջին Շումեյկերների կողմից Պալոմարյան աստղադիտարանում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(12714) Ալկիմոս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
316

316 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 316 թվականն է, 
IV դարի 16-րդ տարին։


== Դեպքեր ==


== Ծնունդներ ==


== Մահեր ==
Աստերոիդների ցանկ (82201-82300)

Աստերոիդների ցանկ (82101-82200)  • Աստերոիդների ցանկ  • Աստերոիդների ցանկ (82301-82400)
 Աստերոիդների ցանկ (82101-82200)  • Աստերոիդների ցանկ  • Աստերոիդների ցանկ (82301-82400)


== Աղբյուր ==
«Discovery Circumstances: Numbered Minor Planets (80001)-(85000)»։ www.minorplanetcenter.net
Արջոնք

Արջոնք, գյուղ Արևմտյան Հայաստանում, Բիթլիսի վիլայեթի Սասունի գավառակում։ Գտնվում էր Ծովասարի շրջանում։
XX դարի սկզբին ուներ 5 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Փախուստ Շոուշենկից

«Փախուստ Շոուշենկից» (անգլ.՝ The Shawshank Redemption; «redemption» բառը կարող է «փրկություն», «ազատում», «քավում» իմաստներ ունենալ), Սթիվեն Քինգի «Ռիտա Հեյուորթը և փրկությունը Շոուշենկից» պատմվածքի հիման վրա ռեժիսոր Ֆրենկ Դարաբոնտի կողմից 1994 թվականին նկարահանած ամերիկյան կուլտային դրամա ֆիլմ, կարելի է համարել բոլոր ժամանակների բանտային ժանրի լավագույն ֆիլմերից մեկը։


== Սյուժե ==
Ֆիլմի գլխավոր հերոսը բանկի փոխնախագահ Էնդի Դյուֆրեյնն է, ով Մեն նահանգի դատարանի կողմից դատապարտվում է ցմահ ազատազրկման, իր կնոջ և սիրեկանի սպանության համար, ինչը սակայն նա իրականում չէր կատարել։ Նրան բանտարկում են Շոուշենկում, ամենադաժան ու մռայլ բանտերից մեկում։
Բանտում տիրում են դաժան բարքեր դատապարտյալների միջև, իսկ բանտի պետ Բայրոն Հեդլին միայն ցուցադրաբար ներկայանում է որպես բարոյական մարդ։ Մի անգամ նա դատապարտյալներից մեկին այնքան է ծեծում որ նա մահանում է։ Բանտում Դյուֆրեյնը «Քույրեր» անունը ստացած իշխող հանցախմբի կողմից ենթարկվում է սեռական բռնությունների։
Էնդին ծանոթանում է և մտերմանում սևամորթ բանտարկյալ Ռեդի հետ, ով իր կապերի միջոցով կարողանում էր գաղտնի բանտ ներմուծել տարբեր ապրանքներ։ Դյուֆրեյնը բանտի ղեկավարությանը օգնում է ֆինանսական և իրավաբանական հարցերում, օգնում է լրացնել հարկային հաշվետվություններ։ Բանտի տնօրենը Դյուֆրեյնի միջոցով սկսում է կեղծ փաստաթղթեր կազմել։ Մի անգամ նա գոյություն չունեցող անձնավորության անունով փաստաթղթեր է կազմում և նրա բանկային հաշվին է ուղարկում տնօրենի գումարները։ Հեդլին որպես շնորհակալություն «Քույրեր» խմբի առաջնորդին հաշմանդամ է դարձնում, որից հետո նրանք հանգիստ են թողնում Դյուֆրեյին։
Դյուֆրեյնը փորձում է յուրատեսակ հեղափոխություն մտցնել բանտարկյալների միապաղաղ կյանքում և պարպերաբար ԱՄՆ կոնգրեսին ուղարկված նամակ-խնդրանքների արդյունքում նրան են ուղարկում գրքեր, երաժշտական սկավառակներ, նաև դրամ ...


== Մրցանակներ ==
Ընդհանուր թվով ստացել է 13 տարբեր կինոմրցանակ, ներկայացված է եղել Ֆիլմը ներկայացվել է 7 Օսկարի, 2 Ոսկե Գլոբուսի, 1 Գրեմմիի, Ամերիկայի ռեժիսորների և գրողների գիլդիայի և այլն։


== Վարկանիշային ցանկեր ==
Ֆիլմը 1-ինն է 250 լավագույն ֆիլմեր IMDb-ի վարկածով ցանկում և KinoPoisk կայքի 250 լավագույն ֆիլմերի ցանկում։
Ամերիկյան բոլոր ժամանակների 100 լավագույն ֆիլմերի ցանկում 72-րդն է։
Ամերիկյան բոլոր ժամանակների 100 լավագույն ոգեշնչող ֆիլմերի ցանկում 23-րդն է։
2004 թվականին BBC հեռուստաալիքի կողմից կազմված Օսկար չստացած լավագույն ֆիլմերի ցանկում ֆիլմը 1-ին տեղում է։


== Ծանոթագրություններ ==


== Արտաքին հղումներ ==
«Փախուստ Շոուշենկից»(անգլ.) ֆիլմը Internet Movie Database կայքում
«Փախուստ Շոուշենկից»(ռուս.) ֆիլմը ԿինոՊոիսկ կայքում։
«Փախուստ Շոուշենկից»(անգլ.) ֆիլմը Rotten Tomatoes կայքում
«Փախուստ Շոուշենկից»(անգլ.) Filmsite.org կայքում
«Փախուստ Շոուշենկից»(անգլ.) LoadingVault.com կայքում
«Փախուստ Շոուշենկից»(անգլ.) Top250.Info կայքում
Բոժանա աղբյուրներ

Բոժանա աղբյուրներ, աղբյուրներ, հավանաբար Վրաստանի Բորժոմի շրջանում, այստեղ Անի քաղաքի մեծամեծերը 1122-1123 թվականներին ներկայացան Վրաստանի թագավոր Դավիթ IV Շինարարին և խնդրեցին նրան քաղաքից դուրս քշել թուրք-սելջուկներին։


== Ծանոթագրություններ ==
Սերգեյ Ներսիսյան

Սերգեյ Ռուբենի Ներսիսյան (հունվարի 10, 1924, Ստեփանավան - նոյեմբերի 22, 1992, Երևան), հայ ճարտարապետ, ՀԽՍՀ վաստակավոր ճարտարապետ (1971 թ.)։ Հայաստանի ճարտարապետների միության անդամ (1955)։


== Կենսագրություն ==
1951 թվականին ավարտել է Երևանի պոլիտեխնիկական ինստիտուտը և նույն թվականից աշխատանքի է անցել Հայարդնախագիծ, 1961-1992 թվականներին՝ Երևաննախագիծ ինստիտուտներում։


== Ստեղծագործություններ ==
Ներսիսյանի և համահեղինակների նախագծերով Երևանում կառուցվել են՝

Գրապալատի համալիրը (1960 թ.)
Ճոպանուղին (1967 թ.)
Մետրոպոլիտենի «Սասունցի Դավիթ» կայարանը (1980 թ.)
Տաշքենդում կառուցապատվել է թաղամաս (1989 թ.)
Չափագրել է հայկական ճարտարապետական հուշարձաններ
Երևանի №1 միկրոշրջանի Մայակովսկի փողոցի բնակելի շենքեր
Երևանի Թամանցիների և Կալինինի փողոցների բնակելի շենքեր
Ֆինանասների նախարարության բնակելի շենք Լենինի պողոտայում
Երևանի Ջերմաէլեկտրակենտրոնի բնակելի շենք Տերյան փողոցում
«Սովետական Հայաստան» թերթի բնակելի շենք Նալբանդյան փողոցում
Հայգազշինի լաբորատոր-արտադրական կորպուս Երևանում
Կոնյակի գործարանի կուպաժավnրման կորպուս Երևանում
Երևանի մանկական ֆուտբոլային դպրոց
Երևանի թիվ 1 ինտերնատ-դպրոց
Լենինականի երկաթուղայինների բնակելի շենք


== Պարգևներ, մրցանակներ ==
ՀԽՍՀ վաստակավոր ճարտարապետ, 1971 թ.
«Տարվա լավագույն կառույց» համամիութենական ստուգատեսի դափնեկիր, 1989 թ.
ԽԱՀՄ գեղարվեստի ակադեմիայի ոսկե մեդալ
Հայրենական պատերազմի I աստիճանի շքանշան


== Պատկերասրահ ==

		
		


== Ծանոթագրություններ ==


== Արտաքին հղումներ ==
Սերգեյ Ներսիսյան
Գավրիլովկա (գյուղ, Կովերինսկի շրջան)

Անվան այլ կիրառումների համար տե՛ս՝ ԳավրիլովկաԳավրիլովկա (ռուս.՝ Гаври ́ловка), գյուղ Ռուսաստանի Նիժնի Նովգորոդի մարզի Կովերինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ձորափոր

Անվան այլ կիրառումների համար տե՛ս՝ Կայան (այլ կիրառումներ)Ձորափոր կամ Կայան, գավառ Մեծ Հայքի Գուգարք նահանգի կազմում, վարչական շրջան Հայաստանում 12-13 դարերում։ Տեղակայված էր Աղստև գետի միջին հոսանքում, համապատասխանում էր վաղ միջնադարի Զորոփոր գավառին։ Անունն առաջացել է Կայան բերդի անունից։
Զաքարյանների իշխանության օրոք նախ պատկանել է Մահկանաբերդի Արծրունիներին, ապա՝ Իվանե Զաքարյանի ֆեոդալական տանը։
12-13-րդ դարերում եղել է հայ մշակույթի ու գիտության խոշոր կենտրոններից։ Այստեղ կառուցվել են նշանավոր ճարտարապետական համալիրներ՝ Նոր Գետիկի, Հաղարծնի, Մակարավանքի, Առաքելոց, Կիրանց, Դեղձնուտի և այլ վանքեր ու եկեղեցիներ։ Կայանում ապրել ու ստեղծագործել են Մխիթար Գոշը, Խաչատուր Տարոնեցին, Գետիկի վանքում ուսանել է Կիրակոս Գանձակեցին։ Մտավոր-ստեղծագործական կյանքի հետագա զարգացումը Կայանում կասեցվել է մոնղոլական նվաճման և հայկական ֆեոդալական իշխանությունների կազմալուծման պատճառով։ Ուշ միջնադարում գավառը կոչվել է Ղրաղի ձոր։


== Տես նաև ==
Գուգարք
Մեծ Հայքի վարչական բաժանում


== Ծանոթագրություններ ==
Արարատի պատմության և մշակույթի անշարժ հուշարձանների ցանկ (Արարատի մարզ)

Այս հոդվածը ներկայացնում է Արարատի մարզի Արարատ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 26 հուշարձան (6 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Կազակ (գյուղ, Կորոստիշևի շրջան)

Կազակ (ուկրաիներեն՝ Козак), գյուղ Ուկրաինայի Ժիտոմիրի մարզի Կորոստիշևի շրջանում։
2001 թվականի տվյալներով Կազակ գյուղում բնակվում էր 127 մարդ։ Բնակավայրը զբաղեցնում է 0,485 կմ² տարածք։ Բնակչության խտությունը կազմում էր 261,86 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարմոնովո

Մարմոնովո (ռուս.՝ Мармоново), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(2454) Օլաուս Մագնուս

(2454) Օլաուս Մագնուս (անգլ.՝ Olaus Magnus), աստերոիդ աստերոիդների հիմնական գոտում։ Հայտնաբերվել է 1941 թվականի սեպտեմբերի 21-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,25198 ա. մ., առավելագույնը մոտենում է 1,7975 ա. մ. հեռավորության վրա և հեռանում 2,7064 ա. մ.։ Արեգակի շուրջ մեկ ամբողջական պտույտ է կատարում 1234,37 երկրային օրվա ընթացքում, իր ուղեծրով շարժվելով միջինում 0,291647 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,73° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2454) Օլաուս Մագնուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հյուսիսային Ամերիկայի կլիման ձևավորող գործոններ


== Աշխարհագրական դիրք ==
Հյուսիսային Ամերիկայի կլիման խիստ բազմազան է՝ կլիմա գոյացնող տարբեր ազդակների ներգործությամբ։ Այդպիսի ազդակներից մեկը մայրցամաքի աշխարհագրական դիրքն է։ Մայրցամաքը հյուսիսից-հարավ ունի մեծ ձգվածություն։ Նրա հյուսիսն ընկած է ջերմային ցուրտ գոտում, կենտրոնական շրջանները՝ բարեխառն, իսկ հարավը՝ տաք։ Հյուսիսում տարվա գումարային ճառագայթումը կազմում է 60 կկալ/սմ², իսկ հարավում՝ 180 կկալ/սմ²։


== Մակերևույթ ==
Հյուսիսային Ամերիկայի կլիմայի վրա մեծ ազդեցություն են թողնում նաև լեռնաշղթաների դասավորությունը։ Կորդիլերները և Ապալաչները ձգվելով տաք օվկիանոսների առափնյա մասերով՝ դժվարացնում են օվկիանոսների մեղմացուցիչ ազդեցությունը ցամաքի կլիմայի վրա։ Հյուսիսում՝ Հուդզոնի, իսկ հարավում՝ Մեքսիկական ծոցերի կողմից «բաց դարպասների» առկայությունը հնարավորություն է տալիս հյուսիսից՝ ցուրտ, իսկ հարավից՝ տաք օդային զանգվածներին ներխուժել մայրցամաքի խորքը և առաջացնել ջերմաստիճանների ու եղանակի կտրուկ փոփոխություններ։ Տաք և ցուրտ օդային զանգվածները հաճախ հանդիպելով՝ առաջացնում են մթնոլորտային ճակատներ, ուժեղ քամիներ, փոթորիկներ։


== Ծովային հոսանքներ ==
Մայրցամաքի կլիմայի վրա որոշակի ազդեցություն են թողնում նաև ծովային հոսանքները։ Արևմուտքում Հյուսիս-Խաղաղօվկիանոսյան տաք հոսանքը և նրա շարունակությունը հանդիսացող Ալյասկայի հոսանքը մեղմում են Ալյասկայի ծոցի առափնյա շրջանների ձմեռային ցրտերը և առաջացնում են առատ տեղումներ (2 - 3 մ ձյան շերտ)։ Դրան հակառակ, մայրցամաքի արևմտյան մասով անցնող Կալիֆորնիական սառը հոսանքը իջեցնում է առափնյա շրջանների ջերմաստիճանները և տեղումների քանակը, այդ պատճառով Կալիֆորնիայի հովիտը կիսաանապատ է։
Արևելքում Գոլֆստրիմ տաք հոսանքը դրական ազդեցություն է թողնում Ֆլորիդայի և Մերձատլանտյան դաշտավայրի վրա, իսկ Լաբրադորյան սառը հոսանքը հյուսիսարևելյան ափերի վրա բացասական ազդեցություն է թողնում։


== Այլ գործոններ ==
Կլիմայի ձևավորման վրա ազդում են նաև վայրի բարձրությունը, տիրապետող քամիների ուղղությունը, ռելիեֆի բնույթը և այլն։
Դավիթ Բեկ (կտավ)

«Դավիթ Բեկ», ՀԽՍՀ ժողովրդական նկարիչ Էդուարդ Իսաբեկյանի 1945 թվականին ստեղծած կտավը։ Գտնվում է Հայաստանի ազգային պատկերասրահում։


== Պատմություն ==
Իսաբեկյանի արվեստում արտահայտված են դարաշրջանի հայրենասիրական նվիրական երազանքները։ «Դավիթ-Բեկ» կտավում նկարիչը պատկերել է հաղթանակի գաղափարը. իր պարտությունն ընդունած թշնամին հայոց զորավարի ու հեծելազորի ոտքերի մոտ է։
Իսաբեկյանի այս կտավն իր վրա է կրում ֆրանսիական ռոմանտիզմի ազդեցությունը (Էժեն Դելակրուայի «Խաչակիրների մուտքը Կոստանդնուպոլիս»)՝ ինքնուրույն գեղանկարչական կատարմամբ, աչքի ընկնող հուզական արտահայտչականությամբ։ Զորավարը հեծյալ դրոշակակիր թիկնապահների հետ մասշտաբայնորեն կենտրոնական դիրք է գրավում պատկերում և իմաստա-հոգեբանորեն գերիշխում կոմպոզիցիայում։ Այստեղ առկա են կոմպոզիցիոն, կերպարային, գեղանկարչական պլաստիկ լուծումներ։


== Ծանոթագրություններ ==


== Արտաքին հղումներ ==
Էդուարդ Իսաբեկյանի պաշտոնական կայքը
Զառ (այլ կիրառումներ)

Զառ, կարող է վերաբերել՝

Զառ - պատահականության հայտնի աղբյուր սեղանի խաղերում (հատկապես համանուն խաղում)
Զառ -  գյուղ Հայաստանի Կոտայքի մարզում
Իտաժուբայի գավառ

Իտաժուբայի գավառ (պորտ.՝ Microrregião de Itajubá), գավառ Բրազիլիայում, մտնում է Մինաս Ժերայս նահանգի մեջ։ Մտնում է Մինաս Ժերայս նահանգի հարավային և հարավարևմտյան մարզի մեջ։ Բնակչությունը կազմում է 194 144  մարդ 2006 թվականի տվյալով։ Զբաղեցված տարածքը 2979,130  կմ²։ Բնակչության խտությունը 65,2  մարդ/կմ²։


== Վիճակագրություն ==
Համախառն ներքին արտադրանքը կազմել է 1 144 577 567,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 6 090,95 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,775։


== Գավառի կազմ ==
Գավառի կազմի մեջ են մտնում հետևյալ համայնքները.

Իտաժուբա
Դոն Վիսոզու
1576

1576 թվական,  նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1576 թվականն է, 
XVI դարի 76-րդ տարին։


== Դեպքեր ==


== Ծնունդներ ==
Գրիգոր ԺԲ Վաղարշապատցի, Ամենայն Հայոց կաթողիկոս 1576 թվականից։ Հաջորդել է Միքայել Ա Սեբաստացուն


== Մահեր ==
Միքայել Ա Սեբաստացի, Ամենայն Հայոց կաթողիկոս 1567 թվականից։ Հաջորդել է Ստեփանոս Ե Սալմաստեցուն
Օգոստոսի 27 - Տիցիան, իտալացի նկարիչ
Սիլվեն Շոմե

Սիլվեն Շոմե (ֆր.՝ Sylvain Chomet, նոյեմբերի 10, 1963(1963-11-10), Մեզոն-Լաֆիտ, Սեն-Ժերմեն-ան-Լայի թաղամաս, Իվելին, Իլ-դը-Ֆրանս, Ֆրանսիայի մետրոպոլիս, Ֆրանսիա), ֆրանսիացի նկարիչ, անիմատոր, ռեժիսոր, կոմիքսների նկարիչ և սցենարիստ։ Ծնվել է Ֆրանսիայում Սենա և Ուազա տարածաշրջանում այժմ՝ Իվելին։ Առաջադրվել է 4 անգամ «Օսկար» մրցանակի։


== Կենսագրություն ==
Ֆրանսիացի ռեժիսոր Սիլվեն Շոմեն սովորել է Անգուլեմի արվեստի դպրոցում, որտեղ նա նկարում էր կոմիքսներ։ Նրա առաջին կոմիքսների գիրքը «Ճպուռի գաղտնիքները», տպագրվել է 1986 թ. Ֆուտուրոպոլիսի կողմից։ Ութսունականներին աշխատել է որպես պատկերազարդող Լոնդոնում։ Նիք Փարքի «Երկրային բարիքներ» կարճամետրաժ ֆիլմը տեսնելուց հետո նա որոշել է ստեղծել իր սեփական անիմացիոն ֆիլմը։ Նա տեղափոխվել է Կանադա և սկսել իր առաջին անիմացիոն նախագիծը «Ծեր տիկինը և աղավնիները»։ 1996 թ. ֆիլմը շահել է մի շարք մրցանակներ և արժանացել «Օսկար»-ի նոմինացիաի։ Նա և Կրեսին ստեղծել են կոմիքսների մի գիրք՝ «Տգեղ, աղքատ և հիվանդ», որը տպագրվեց 1997 թ., Կաստերմանիի կողմից։ Մի քանի սցենար գրելուց հետո Շոմեն ծանոթացել է ֆրանսիացի պրոդյուսեր Դիդիե Բրուների հետ։ Նրանք զարգացրել են ծեր կնոջ կերպարը, որը հետագայում դարձել է «Եռյակը Բելվիլից» ֆիլմի հերոսը։ Հինգ տարի տևեց, որ ֆինանսավորում ստանան Ֆրանսիայից, Կանադայից և Բելգիայից` լիամետրաժ ֆիլմը ստեղծելու համար։ 2010 թ. Սիլվեն Շոմե թողարկեց իր նոր աշխատանքը ՝ «Աճպարարը» անունով, որը առաջադրվեց «Օսկար» մրցանակի, որպես լավագույն անիմացիոն լիամետրաժ ֆիլմ։


== Կոմիքսները ==
Le Secret des libellules (1986)
Bug-Jargal (1986, Հյուգոի համանուն պատվածքի հիման վրա)
Le Pont dans la vase - Tome 1։ l’anguille (1993)
Léon la came - Tome 1 (1995)
Le Pont dans la vase - Tome 2։ Orlandus (1995)
Léon la came - Tome 2։ Laid, pauvre et malade (1997)
Le Pont dans la vase - Tome 3։ Malocchio (1998)
Léon la came - Tome 3։ Priez pour nous (1998)
Le Pont dans la vase - Tome 4։ Barthélemy (2003)


== Ֆիլմագրություն ==
1998 - Ծեր տիկինը և աղավնիները - (կարճամետրաժ)
2003 - Եռյակը Բելվիլից
2006 - Փարիզ, ես քեզ սիրում եմ - (մաս VII շրջան՝ Էյֆելյան աշտարակ )
2008 - Կինո 16։ Աշխարհի կարճամետրաժ ֆիլմերը
2010 - Աճպարարը


== Մրցանակներ և նոմինացիաներ ==
2011 «Օսկար» նոմինացիա լավագույն անիմացիոն լիամետրաժ ֆիլմ - «Աճպարարը»
2004 «Օսկար» նոմինացիա լավագույն անիմացիոն լիամետրաժ ֆիլմ - «Եռյակը Բելվիլից»
2004 «Օսկար» նոմինացիա Belleville Rendez-Vous լավագույն երգ - «Եռյակը Բելվիլից»
1998 «Օսկար» նոմինացիա լավագույն անիմացիոն կարճամետրաժ ֆիլմ - Ծեր տիկինը և աղավնիները
2011 «Էննի» 3 նոմինացիա - «Աճպարարը»
2004 «Էննի» 2 նոմինացիա - «Եռյակը Բելվիլից»
2004 «BAFTA» մրցանակ լավագույն օտարալեզու ֆիլմ «Եռյակը Բելվիլից»
1997 «BAFTA» նոմինացիա լավագույն կարճամետրաժ անիմացիոն ֆիլմ - «Եռյակը Բելվիլից»


== Ծանոթագրություններ ==
The Farm 51

The Farm 51, լեհական ընկերություն, որը զբաղվում է համակարգչային խաղերի մշակմամբ և հրատարակչությամբ։ Հիմնադրվել է 2005 թվականին, Վոյցեխ Պազդուրի, Կամիլ Բիլչինսկիի (երկուսն էլ աշխատել են «Painkiller» խաղաշարքի վրա «People Can Fly» ընկերությունում) և Ռոբերտ Սեյկի կողմից, ով «3D Magazine»-ի նախկին նախագահն էր։ Սկզբնական շրջանում ընկերությունը զբաղվել է միայն աութսթորինգով, սակայն հետագայում ընկերությունը հավաքեց բավականաչափ մտավոր սեփականություն, որ ստանալով ֆինանսավորում 1C-ի կողմից կարողացավ զբաղվել սեփական խաղերի մշակմամբ։ 2009 թվականին ընկերությունը թողարկեց իր առաջին խաղը NecroVisioN-ն, և հետո նաև խաղի փրիքվելը՝  NecroVisioN: Lost Company։


== Մշակված խաղեր ==
2007 — Time Ace (Nintendo DS)
2009 — NecroVisioN (PC)
2010 — NecroVisioN: Lost Company (PC)
2012 — Painkiller: Hell & Damnation (Linux. PC, Mac OS X, PS3, Xbox 360)
2013 — Deadfall Adventures (Linux, PC, Xbox 360, PS3)
2016 — Chernobyl VR Project (PS4, PS VR)
2017 — Get Even (PC, PS4, Xbox One)
2018 — World War 3 (PC)
2021 — Chernobylite (PC, PS4, Xbox One, PS5, XS)


=== Աութսորինգային նախագծեր ===
2007 — StoneLoops! of Jurrassica (PC, Mac OS X, Iphone)
2007 — Ведьмак (PC, Mac OS X)
2010 — Two Worlds II (PC, Mac OS X, PS3, Xbox 360)


== Ծանոթագրություններ ==


== Արտաքին հղումներ ==
{{{1}}} The Farm 51. պաշտոնական կայք
«The Farm 51»
«The Farm 51»
Վերթեր (օպերա)

«Վերթեր» (ֆր.՝ Werther), ֆրանսիացի կոմպոզիտոր Ժյուլ Մասնեի օպերան («լիրիկական դրամա» ֆր.՝ drame lyrique) չորսը գործողությամբ։ Ֆրանսերեն լիբրետտոն գրել են Էդուար Բլոն, Պալ Միլեն և Ժորժ Արտմանն ըստ Յոհան Վոլֆգանգ Գյոթեի «Երիտասարդ Վերթերի տառապանքները» վեպի (1774)։ Մասնեն գրել է օպերան 1886—1887 թվականներին։ Ստեղծագործությունն առաջին անգամ բեմադրվել է Վիեննայի արքունական օպերային թատրոնում 1892 թ. փետրվարի 16–ին գերմաներենով։ Օպերայի՝ ֆրանսերեն լեզվով առաջնախողը տեղի է ունեցել 1892 թ. դեկտեմբերի 27–ին Ժնևում։ Ֆրանսիայում օպերան առաջին անգամ կատարվել է 1893 թ. հունվարի 16–ին Փարիզի «Օպերա կոմիկ» թատրոնում։ 
«Վերթերը» Մասնեյի առավել հայտնի ստեղծագործություններից մեկն է։ Այն ընդգրկված է աշխարհի բազմաթիվ օպերային թատրոնների կանոնավոր խաղացանկում։


== Գործող անձինք ==


== Արտաքին հղումներ ==
«Վերթեր» օպերայի լիբրետոյի ռուսերեն թարգմանությունը
Օպերայի մասին «Belcanto.Ru» կայքում
Партитура на IMSLP
Либретто оперы "Вертер" Archived 2016-03-05 at the Wayback Machine.
Մոզոկեյ

Մոզոկեյ (ռուս.՝ Мозокей), գետ Ռուսաստանում, հոսում է Կաբարդինո-Բալկարիայի հանրապետությունում և Կարաչայ-Չերքեզիայի Հանրապետությունում։ Գետաբերանը տեղակայված է Մալկա գետի աջ ափին 149 կմ հեռավորության վրա։ Գետի երկարությունը 12 կմ է, ավազանի տարածքը 31,3 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Մալկա գետի ակունքն է, գետի ենթաավազանը բացակայում է։ Գետի գետային ավազանը Կասպից ծովից մինչև Տերեկա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07020000512108200004187
Հիդրոլոգիական ուսումնասիրությունների կոդը - 108200418
Ավազանի կոդը - 07.02.00.005
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Խանախ Ներքին

Խանախ Ներքին, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Լեսյուեր Էստաշ

Լեսյուեր Էստաշ (ֆր.՝ Eustache Le Sueur, նոյեմբերի 19, 1616(1616-11-19)[…], Փարիզ - ապրիլի 30, 1655(1655-04-30)[…], Փարիզ), բարոկկոյի ժամանակաշրջանի ֆրանսիացի գեղանկարիչ։ Էստաշը եղել է Ֆրանսիայի Ազգային պատկերասրահի հիմնադիրներից մեկը, նա իր ամբողջ կյանքը անցկացրել է Փարիզում։
Ասում են թե ժամանակի հայտնի ֆրանսիացի նկարիչ Շառլ լը Բրենը հալածել և հետապնդել է Էստաշին նախանձելով նրա տաղանդին։ Լեսյուերը իր կնոջ մահից հետո քաշվել է Շարթրուի մենաստանը որտեղ էլ մահացել է վանականի ձեռքերում։


== Ծանոթագրություններ ==
Վիկ սյուր Էն (այլ կիրառումներ)

Վիկ սյուր Էն, կարող է վերաբերել՝

Վիկ սյուր Էն - գյուղ Ֆրանսիայի հյուսիսում
Վիկ սյուր Էն - Ֆրանսիայի կանտոն
Ֆրանց Յոզեֆ I

Ֆրանց Յոզեֆ I (օգոստոսի 18, 1830, Վիեննա, Ավստրիա - նոյեմբերի 21, 1916, Վիեննա, Ավստրիա) Ավստրիայի թագավորության, հետագայում նաև Ավստրո-Հունգարիայի կայսր՝ Հաբսբուրգների արքայատոհմից։ Ծնվել է 1830 թվականին։ Նրա կառավարման տարիները համընկնում են Ավստրո-Հունգարիայում բռնկված հեղափոխության հետ։ Ավստրիայի ամենաերկար կառավարած կայսրն է։ Կառավարման առաջին տարիներին Ավստրիան սահմանադրական միապետություն էր, սակայն կառավարման կեսերին ղեկավարել է միահեծան կերպով՝ ցրելով Ռայխստագը։ 1860-1870 թվականներին կայսրը երկրում տիրող խառնակ շրջանը ցրելու նպատակով կատարում է բարենորոգումներ։ 1916 թվականին մահանում է, և գահը անցնում է որդուն։


== Կենսագրություն ==
Ֆրանց Յոզեֆ I-ը Ֆրանց Կարլի ավագ որդին է և կայսր Ֆերդիանդ I-ի կրտսեր եղբայրը։ Նրա մայրը գերմանացի արքայադուստր Սոֆյա Բավարիացին է։ Ավստրիական հեղափոխության շրջանում (1848 թվական), նրա հայրը հրաժարվեց Ավստրիայի գահից՝ այն հանձնելով իր տասնութամյա որդուն՝ Ֆրանց Յոզեֆին և 18-ամյա Ֆրանցը հայտնվեց բազմազգ Հաբսբուրգյան պետության գահին։


== Անձնավորություն ==
Կայսրը հայտնի էր իր պահպանողական հայացքներով, հասարակ կենցաղով և ուշադրություն էր դարձնում էթիկային ու ավանդույթներին։ Իրեն անվանում էր «հին դպրոցի վերջին միապետ»։ Այն բանից հետո, երբ եղբայրը գնդակահարվեց Մեքսիկայում, կայսրը մինչև կյանքի վերջ՝ շուրջ 50 տարի, չէր ընդունում մեքսիկացի պատվիրակների։ Նա այդպես էլ հեռախոս թույլ չտվեց օգտագործել պալատում և մեծ դժվարությամբ համաձայնեց էլեկտրաէներգիայի կիրառմանը։ Երբ որդին մահացավ ինքնասպանության նմանվող հանգամանքներում, Ֆրանց Յոզեֆը գրեց եվրոպական բոլոր միապետներին, որ որդու մահվան պատճառը որսի ժամանակ պատահական արձակված գնդակն էր, սակայն Լեո XIII Հռոմի պապին հայտնեց իր կասկածների մասին առ այն, որ որդին ինքնասպան է եղել։


== Կոչումներ ==
Կոչումներ

 - Ավստրիական մարշալ (դեկտեմբերի 2, 1848 թվական)
 - Պրուսիական գեներալ-մարշալ (փետրվարի 27, 1895 թվական)
 - Բրիտանական մարշալ (սեպտեմբերի 1, 1903 թվական)


== Պատկերասրահ ==

		


== Նախնիներ ==


== Ծանոթագրություններ ==


== Աղբյուրներ ==
Ա.Ստեփանյան, Ռ. Սաֆրասյան, Ա. Նազարյան «Համաշխարհային պատմություն, Նոր դարեր», 8-րդ դասարան Archived 2016-03-04 at the Wayback Machine., էջ 117, Զանգակ հրատարակչություն, Երևան, 2013
Դոլինա (քաղաք, Ուկրաինա)

Անվան այլ կիրառումների համար տե՛ս՝ ԴոլինաԴոլինա (ուկրաիներեն՝ Долина), քաղաք Ուկրաինայի Իվանո-Ֆրանկովսկի մարզի Դոլինայի շրջանում, շրջկենտրոն։ Հիմնադրվել է 979 թվականին։
Չճշտված տվյալներով Դոլինա քաղաքում բնակվում էր 20 696 մարդ։ Բնակավայրը զբաղեցնում է 27 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ուչալի (գյուղ, Ուչալինսկի շրջան)

Ուչալի (ռուս.՝ Учалы, բաշկիրերեն՝ Учалы), գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 6597 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (276101-276200)

Աստերոիդների ցանկ (276001-276100)  • Աստերոիդների ցանկ  • Աստերոիդների ցանկ (276201-276300)
 Աստերոիդների ցանկ (276001-276100)  • Աստերոիդների ցանկ  • Աստերոիդների ցանկ (276201-276300)
Սոլնեչնի (այլ կիրառումներ)

Սոլնեչնի, կարող է վերաբերել՝

Սոլնեչնի - գյուղ Ռուսաստանի Կրասնոյարսկի երկրամասի Ուժուրսկի շրջանի կազմում։
Սոլնեչնի - գյուղ Ռուսաստանի Մարի Էլ հանրապետության Սովետսկի շրջանի կազմում։
Սոլնեչնի - քաղաքատիպ ավան Ռուսաստանի Սախա-Յակուտիայի հանրապետության Ուստ-Մայսկի ուլուսի կազմում։
Սոլնեչնի - ավան Ռուսաստանի Դաշնության Ռոստովի մարզի Ազովի շրջանում
Սոլնեչնի - ավան Ռուսաստանի Դաշնության Ռոստովի մարզի Վոլգոդոնսկի շրջանում
Սոլնեչնի - գյուղ Ուկրաինայի Սևաստոպոլի Նախիմովի շրջանում
Սադաղա Պոռեցի

Սադաղա Պոռեցի, Ոստանցի (ծն․ և մահ․ թթ․ անհայտ), XVII դ․ հայ տաղերգու։
Սադաղա Պորեցին իրեն կոչել է «Պոռեցի» (հավնաբար, ծնվել է Բաղեշի Պոռ գյուղում)։ Սադաղա Պորեցից մեզ հասել են «Սիրով սիրելի Որդին» սկզբնատողով մի տաղ՝ նվիրված Հիսուսի ծննդյանը, տնագլուխ տառերը հոդամ են՝ «Սադաղին է այս բան» (Ա․ Տևկանց, «Հայերգ», 1882)․ մի մեղեդի՝ «Հրաշալի խորհուրդ այսօր մեզ երևի» սկզբնատողով (դարձյալ ծննդյան թեմայով, անտիպ, Վենետիկի Մխիթարյան մատենադարան, ձեռագիր № 304), ինչպես նաև եղբայրասպանի մասին արևելյան մի հին զրույցի մշակում, որ կատարվել է Ֆրիկի հետևողությամբ։ Սադաղա Պորեցից առաջ այս զրույցը մշակել է նաև Քուչակ Վանեցին։


== Ստեղծագործություններ ==
Երկեր. Ընտիր էջեր (ժողովածու), Ե., 1946
[1] [Տերտերյան Արսեն]. XII-XVII դարերի հայ աշխարհիկ գրականություն. ԱռաջաբանՊետհամալսարանի Հրատարակչություն, Յերևան, 1938


== Գրականություն ==
ИЗ ПИСЕМ РУССКИХ ПОЭТОВ И ПЕРЕВОДЧИКОВ КАРЕНУ МИКАЕЛЯНУ Archived 2021-05-01 at the Wayback Machine.
НЕОПУБЛИКОВАННАЯ СТАТЬЯ НИКОЛАЯ ТИХОНОВА К «АНТОЛОГИИ АРМЯНСКОЙ ПОЭЗИИ» Archived 2021-05-01 at the Wayback Machine.